( 209 ) 



je vos conterai. Or saquic's qe les cristienz qe vont la en pelegri- 

 najes, prenent de la tere dou leu là où le saint cors fou mort , e 

 celle terre aportent en le lor contrée , e donent de ceste une pou 

 à hoir au malaide quant ausse fevre quartaine ou tersaine ou 

 ceste tiel fevre , et tanl tost qe le malaide l'a beue , el est guaris, 

 et ce avint à tuit celz amalaides qe celle terre boivent, e sachics 

 q'elle est terre roge. Et encore voz dirai d'une biaus miracle qe 

 hi avint entor 1288 an de l'ancarnasion de Crist ; il fu voir qe un 

 baron de celle contre'e avoit moût grant quatitc d'une blés qe s'a- 

 pelle ris , e de ccsti enpli toutes les maisonz qe environ le yglise 

 estoient. Celz cristiens qe gardent le glise e le saint cors, quant 

 il virent qe cel baronz ydrées fasoit ensi enplir celz maisonz , e 

 que les peligrinz ne auront où erbergier , il en avoient grant ire 

 et moût le prient qe il ne le deuse faire ; mes celui qe moût estoit 

 cruelz et fieres , ne entendi à nulle lor prere , mes enpli toutes 

 celles maisonz selonc à sa volunté et encontre la volunté des cris- 

 tienz qui gardent l'église. Et quant ceste baron ot fait enplir de 

 son ris toutes les maisonz de Saint Tomas , de coi le frères en 

 avoient si grant ire , il avint si grant miracle con je voz dirai. Car 

 sachiés qe la noit après qe cel baronz avoit fait enpluir celz mai- 

 sonz, li aparoit mesier Sant Tomas l'apostre con une forche en 

 main ,,et la mist à la gorge dou baron , e li dist : o tel , o se tu 

 ne fais vuider tantosto mes maisonz , il convient qe soies mort 

 de mauveis mort , et en ce qe il disoit ce , li strant molt la gorge 

 con celle forqe , si qe il senbloit à baron qe il ause grant poine , 

 et pou s'en falait qu'il ne creoir morir. Et quant meser Saint To- 

 mas oit fait ce , il se parti , et celui baron bien maintin se levé el 

 fait toutes celés maisonz vuidier , e tout ce qe li estoit avenu de 

 mesier Sant Tomcu dit , qe bien fo tenu à grant miracle ; e les 

 cristiens en ont grant joie e grant Icese , e moût rendent gisant 

 grasse et grant honor à mesier Sant Tomeu , et molt benedient 

 son nom. Et si voz di qe autres miracles hi avint assez tout l'an 

 qe bien seroicnt tenu à grant meraveies qui les oYsse conter et 



37 



